stanford-oval/wikipedia huggingface dataset:
בודהיזם טיבטי
תולדות הבודהיזם הטיבטי > גל הלימודים הראשון – "נִינְגְמָה"

כ-100 שנה מאוחר יותר הרחיב המלך טְרִיסוֹנְג דֵצֶן את גבולות הממלכה הטיבטית, בכובשו את בירתה דאז של סין, צ'אן-יאנג. למרות התנגדותם הפעילה והחריפה של שריו, שהיו מזוהים עם מסורת הבּוֹן השמאנית, עשה המלך ככל יכולתו להפיץ את הבודהיזם ברחבי טיבט. הוא הזמין רבי-אמנים מהודו: בשנת 774 – את פַּדְמַסַמְבְּהָאוָוה (טיבטית: גוּרוּ רִינְפּוֹצֶ'ה) ושאנְטַרַקשִיטָה, ולאחר מכן את וִימַלַמִיטְרָה. לקראת סוף המאה ה-8 נערך פולמוס גדול במנזר הנודע סאמיֶה, בו הוחלט כי טיבט תאמץ את סגנון הבודהיזם ההודי, ולא הסיני. 100 מלומדים הודים ומתורגמנים טיבטים הוזמנו כדי לתרגם מסנסקריט לטיבטית את מלוא היקף לימודי הבודהה.

על-פי המקורות לא ידעו הטיבטים אם יוכלו להסתגל לסגנון הנזירי, שהיה כה זר להם עד לאותה עת. סוּפַּר ששבעה גברים הסכימו לקחת על עצמם את נדר הנזירות והפרישות למשך שנה אחת. הניסוי צלח, ועם השנים התהוו שתי קהילות שוות-ערך: הקהילה ה"אדומה" והקהילה ה"לבנה". האדומה – נזירים בגלימות אדומות, והלבנה – יוגים שלבושם הלבן היה עשוי מכותנה. כן הופיעה קהילה נרחבת ביותר של מתרגלים חילוניים, שהמשיכו בעיסוקיהם אך במקביל שילבו את הבודהיזם בחייהם הרגילים. אף-על-פי שהועברו לטיבט כל ההיבטים – עד האחרון שבהם – של לימודי הבודהה, הושם הדגש בלימודי דרך היהלום (סנסקריט: וַגְ'רַיַאנָה, טיבטית: דוֹרְגֶ'ה טְהֵגְפָּה). עובדה זו כה השפיעה על הבודהיזם הטיבטי, עד שמאוחר יותר זוהה הבודהיזם הטיבטי דווקא עם דרך היהלום. אסכולה, שמיוחס לה הסגנון הייחודי של דרך זו שהופיע אותה עת, כונתה מאוחר יותר "נינגמה" (ותיקה) מאחר שהייתה העתיקה ביותר מבין האסכולות.

עם עלייתו של המלך החדש, לאנגדהרמה, באמצע המאה ה-9 דוכא הבודהיזם בטיבט, ומסורת השמאניזם, בּוֹן, כוננה שוב כבעבר, כדת הרשמית של טיבט; מסורת הנינגמה המשיכה להתקיים, אם כי בסתר. מגילות, המכילות תכנים טנטריים רבים המוכרים בשם "טֵרְמוֹת", הוסתרו במערות ובמקומות אחרים, ונחשפו עם חלוף מאות שנים. לאחר מות לאנגדהרמה התפוררה הממלכה הטיבטית לעשרות ממלכות קטנות. מצב זה נמשך 400 שנה, ובהן הבודהיזם הנזירי של מרכז טיבט חדל להתקיים במשך 200 שנה.
תולדות הבודהיזם הטיבטי > גל הלימודים השני – "סַארְמָה"

לקראת סוף המאה ה-10 החל גל הבודהיזם השני בטיבט. במהלך המאה ה-11 ותחילת המאה ה-12 שוב הוזמנו רבי-אמנים שונים מהודו, וטיבטים ביקרו בהודו כדי ללמוד דהרמה. אותה עת הובא השדר החשוב השני מהודו לטיבט על ידי מַארפָּה (1097-1012) ובּרוֹגְמִי לוֹצַאוָוה (1074-993) ("לוצאווה", פירושו מתורגמן), וכך החלו להיווסד אסכולות וג'ריאנה חדשות, כמו קַאג'יוּ וסַאקִייה. רב-האמן ההודי הדגול אַטִישָה (1054-982) הגיע גם לטיבט, ועם תלמידו הטיבטי העיקרי דְרוֹמְטֶנפָּה (1065-1004) ייסד את מסורת הקדאם. הבסיס הלימודי של מסורת הקדאם שימש את גֵ'ה צוֹנְגְקַאפָּה להנחת העקרונות הפילוסופיים היסודיים של אסכולת מהיאנה, שלימים נודעה כ"גֵלוּגְ" (או "גאנדֶן").

כך שוב נפוצו לימודי הבודהיזם בטיבט. תקופה זו ידועה בשם "עידן התרגומים החדשים" (טיבטית: סארמה).
הבודהיזם הטיבטי בחברה המודרנית

מסוף שנות ה-60 של המאה ה-20 החל המערב להיחשף יותר ויותר לבודהיזם הטיבטי. מסעותיהם של מערביים לטיבט; היחשפותם ללאמות הטיבטיים; ובילוי שנות לימוד ותרגול הבודהיזם תחת הנחייתם – כל אלה חשפו את המערב הן לתרבות הטיבטית בכללותה והן להשגות של הטיבטים לגבי טבע התודעה ותפקודה.

ביקוריהם באירופה ובארצות-הברית החל בשנות ה-70 של הדלאי-לאמה, לאמות טיבטיים ידועים, כמו קַרְמַאפָּה, קַאלוּ רִינְפּוֹצֶ'ה ואחרים, הפיחו השראה ברבים, וכך החל שילוב הבודהיזם הטיבטי במערב והתפשטותו בחברה.

רעיונות שונים, כמו להיות נזיר בודהיסטי, לנהל חיי פרישות או לערוך מסע למקומות נידחים ואקזוטיים בעולם כדי לפתח את התודעה התאימו לבודדים, ורבים טוענים כי רעיונות כאלה איבדו ממשמעותם באופן ניכר לאורח החיים המערבי. הבודהה עצמו לימד, שיש לסגל את הדהרמה למקום ולזמנים שבהם האדם חי. בשנים הראשונות לא הייתה הפרדה בין התרבות הטיבטית לבין הבודהיזם, והדבר גרם לעיתים לבלבול ולחוסר הבנה. בקרב מערביים רבים התגבשו תפיסות שגויות – שמנהגים טיבטיים ולימודי בודהיזם חד הם. הן הטיבטים והן הסינים תרגמו את כתבי הבודהיזם של הודו מסנסקריט לשפתם שלהם, והתאימו את הבודהיזם לצביונם ותרבותם. זהו תהליך טבעי, מאחר שכל גוף או גורם, המופיע במרחב תרבותי מסוים, יהיה חייב להסתגל אליו – אחרת לא ישתלב במרקם וייעלם.
הבודהיזם הטיבטי בחברה המודרנית > הלימודים במסגרת המערבית

בטיבט היו שלוש אפשרויות לתרגל בודהיזם; ליטול את נדרי הנזירות; לתרגל כחילוניים; ולהתפתח כיוגים.
הנזירים והנזירות חיו בנפרד במנזרים ומילאו אחר חוקי התנהגות קפדניים; החילוניים חיו חיי משפחה רגילים, עבדו לפרנסתם, וניסו לשלב את לימודי הבודהה עם חיי היומיום שלהם; והיוגים חיו מחוץ לנורמות החברתיות, לרוב במערות ועם בני/בנות זוג שונים/שונות, והקדישו את חייהם להתפתחות.
במדינות המערב אין מנזרים רבים. בעבר חיו הגברים והנשים בנפרד, לא מכיוון שיש בלימודי הבודהה התנגדות להנאות הגוף – אלא מפני שלא ניתן היה לקיים יחסי מין בלי שבעקבותיהם יבואו ילדים, ואלה יצמצמו מאוד את הזמן הדרוש לתרגול. שתי קבוצות, שבעבר היו נפרדות – היוגים והחילוניים – התמזגו במערב זו עם זו. בטיבט נאבקו היוגים נגד הממסדים הנזיריים על החסות והתמיכה של הציבור החילוני שעבד, ואף היו צריכים לסמן את עצמם בסימני זיהוי, כמו גלימות לבנות ותסרוקות מוזרות, כדי להתבדל מהנזירים לובשי הגלימות האדומות. במערב, מן הסתם, אין הדבר הכרחי. השימוש בעזרים טקסיים אקזוטיים בתרגול פחת עם התפתחותם של מרכזים בודהיסטיים חילוניים. בתהליך זה, שהחל לפני כשלושה עשורים, נוצרו כמה מאפיינים, המבדילים את מרכזי הבודהיזם הטיבטי במערב מאלה הטיבטיים המסורתיים:
בדרך כלל הקהילות בעלות אופי וצביון חילוניים.
הרכב הקהילות: אנשים מערביים.
מייסדי המרכזים במערב הם בדרך כלל אנשים מערביים, תלמידיהם של לאמות טיבטים מסורתיים.
בודהיזם טיבטי בישראל

בשנת 1989 נוסדה על ידי קבוצה של ישראלים עמותה בשם "ידידי טיבט בישראל" (יטי"ב). עמותה זו התמקדה בעיקר בסיוע לעם הטיבטי בגלות ובעוררות המודעות הציבורית בישראל לסיפורה של טיבט.

התפתחותו המעשית, של הבודהיזם הטיבטי בישראל החלה בסוף שנות ה-90 של המאה שעברה. ישראלים, אשר פגשו לאמות טיבטים ולאמות מערביים בעת שהותם בחו"ל, שבו לישראל והקימו בשמם קבוצות ומרכזי מדיטציה. עם הזמן התפתחו קהילות, והן משכו מתעניינים נוספים. במקביל תורגמה לעברית יותר ויותר ספרות בודהיסטית מאת מגוון מחברים ומורים. ביקוריו של הדלאי לאמה בישראל זכו לפופולריות רבה ועוררו עניין ציבורי רחב בגורל העם הטיבטי ובתרבותו, ובעקבות זאת גם גברה המודעות לבודהיזם הטיבטי.

לאמות ידועים ומורים מהאסכולות הידועות של הבודהיזם הטיבטי מבקרים כיום בשכיחות את קבוצותיהם ומרכזיהם בישראל. חלקם נותנים הרצאות פומביות בערים הגדולות ומנחים קורסים וסדנאות.

בישראל קיימים כיום עשרות מרכזים בודהיסטיים וקבוצות, והם מייצגים כל אחד משלושת הזרמים המרכזיים בבודהיזם: טהרוואדה, מהאיאנה ו-וג'ריאנה. העמותות המאגדות קבוצות אלה, אינן פועלות למטרות רווח, אלא מבוססות על שיטת ה"דאנה" הבודהיסטית, לפיה התשלום אופציונאלי. כל אדם החפץ ללמוד בודהיזם בישראל ולתרגלו יוכל כיום לבחור קבוצה המזוהה עם אחת משלוש דרכי הלימוד.
בודהיזם טיבטי בישראל > קלאסיקה בודהיסטית בישראל

בשנת 2007, הקימה לאמה דבורה את "מרכז רוחני ערבה" במושב צופר. המרכז ידוע כיום כ-"אוום – מרכז רוחני בינלאומי לשלום".
קבוצת תלמידי דהרמה אשר לומדים בהנחיתה של המורה ד"ר דבורה צביאלי. במסגרת הקבוצה זו מתקיימים קורסים וסדנאות שבועיים ברחבי ישראל, במפגשים ישירים עם המורה ודרך האינטרנט. לימוד כל הקורסים והסדנאות נעשה בעברית, הוא ללא כל תשלום, ופתוח לכל. מטרת הקורסים והסדנאות היא לפתח לימוד מעמיק ולקדם דרכים לשלב את החוכמה, התובנות והאימון הבודהיסטי בחיי יומיום בסביבה המודרנית המערבית ובמגוון תחומי העיסוק המרכיבים את עולמנו. מטרתם המיידית היא לתרום לאושרנו ולאושרם של הסובבים אותנו באמצעות התנסות אישית בהשקפת העולם הבודהיסטית. מטרתם האולטימטיבית היא להביא להארה.
הלימוד אותנטי ומבוסס ברובו על קורסים של המכון ללימודי אסיה הקלסיים ACI מייסודו של גשה מייקל רואץ' וכן קורסים שניתנו על ידי המורים של Diamond Mountain, אוניברסיטה בודהיסטית באריזונה, ארצות הברית, ומוריה השונים של לאמה דבורה-הלה צביאלי, ביניהם קן רינפוצ'ה גשה לובסנג תרצ'ין שהיה ראש מנזר סרה מיי, גשה מייקל רואץ', לאמה קריסטי מקנאלי, לאמה ארט אנגל, לאמה זופה רינפוצ'ה, ומורים נוספים. על מנת להשלים תואר גשה במנזרים הבודהיסטים הטיבטיים יש צורך בלימוד ותרגול של כעשרים שנה, תוך השלמת הלימוד של חמשת הספרים הגדולים: "שלמות החוכמה" (פראג'נה פאראמיטה), " דרך האמצע" (מדייאמיקה), "החוכמה הגבוהה" (אבהידהרמה), אתיקה בודהיסטית (וינאיה), ולוגיקה ותפיסה תקפה (פראמנה). חומרים נוספים כלולים במסורת של "הדרך המדורגת להארה" (לאם-רים), שכוללת את כל הנ"ל בצורה תמציתית וערוכה לתרגול, וכן במסורת של "פיתוח הלב הטוב" - הלו ג'ונג. תוכנית הקורסים של ACI כוללת את כל נושאים הנ"ל, ערוכים בצורה ברורה ונגישה לקורא המערבי, וזאת תוך הקפדה יתרה על האותנטיות של החומר, תוך הצמדות למקורות העתיקים בסנסקריט וטיבטית, ותוך נאמנות למסורת שבעל פה מפי מורי השושלת, שהועברה בשושלת בלתי מקוטעת מאז ימי הבודהה.
כל הלימודים בישראל מבוססים על-פי הנחיה ותרגום לעברית של לאמה דבורה-הלה צביאלי, הקורסים כוללים הקלטות של שיעורים ומלווים בחומרי קריאה מתורגמים לעברית של הטקסט המקורי. הלימוד מתאפשר בזכות סיועם של תלמידי קלאסיקה בודהיסטית בישראל. כל השיעורים מוקלטים, לאפשר את לימוד הקורסים בלמידה עצמית על ידי שימוש בחומר כתוב. לימודיה של לאמה דבורה-הלה זמינים לכל ומאפשרים לכל אדם, בכל מקום בעולם לרכוש השכלה בודהיסטית מעמיקה על פי הקצב האישי והמחויבות האישית שלו.
ראו גם

בודהיזם
וג'ריאנה
קארמה קאג'יו
קאלו רינפוצ'ה
לקריאה נוספת

דלאי לאמה, עקרונות הבודהיזם הטיבטי, הוצאת פראג (עברית)
דלאי לאמה, חירות בגלות, הוצאת מודן (עברית)
דלאי לאמה, הדרך אל החירות, הוצאת מודן (עברית)
לאמה אולה נידהל, גילוי דרך היהלום, הוצאת דרך היהלום, 2001 (עברית)
לאמה אולה נידהל, רוכב על הטיגריס, הוצאת דרך היהלום, 2003 (עברית)
לאמה אולה נידהל, שש הפעולות המשחררות, הוצאת דרך היהלום, 2002 (עברית)
לאמה אולה נידהל, החותם הכביר, הוצאת דרך היהלום, 2005 (עברית)
סטפן הודג', בודהיזם טיבטי (עברית)
דגלי תפילה טיבטיים בסגנון ה"לונגטה" תלויים לאורך דרך הררית בנפאל.
לאמה (מורה בודהיסטי) טיבטי, רוקד ריקוד לאמות מסורתי הנערך אחת לשנה.
נזירי "אסכולת הכובעים הצהובים" בוויכוח פילוסופי מסורתי.
ג'ף בזוס

| --- | --- |

בזוס (2018)
 לידה:  12 בינואר 1964 (בן 60) ארצות הברית אלבקרקי, ניו מקסיקו, ארצות הברית
 שם לידה:  Jeffrey Preston Jorgensen 
 מדינה:  ארצות הברית 
 מקום מגורים:  מדינה, וושינגטון 
 ידוע בשל:  מייסד אמזון
 השכלה:  אוניברסיטת פרינסטון (1986)  בית הספר התיכון מיאמי פלמטו  River Oaks Elementary School 
 תקופת הפעילות:  מ-1986 
 מעסיק:  אמזון, D.E. Shaw, Bankers Trust, First International Telecom 
 תפקיד:  מנהל כללי (מאי 1996–5 ביולי 2021)  יושב ראש הדירקטוריון 
 השקפה דתית:  חוסר דת 
 בן או בת זוג:  מקנזי סקוט (1992–2019)   Lauren Sánchez (2020–?) 
 מספר צאצאים:  4 
 פרסים והוקרה:  מדליית יובל המאתיים על שם ג'יימס סמית'סון (2016)  טיים 100 (2018)  טיים 100 (2017)  לגיון הכבוד (16 בפברואר 2023)  היכל התהילה של הלוגיסטיקה (2017)  איש השנה של המגזין "טיים" (1999)  פרס אקסל שפרינגר (2018)  פרס היינליין  עמית האקדמיה האמריקאית לאמנויות ולמדעים  Innovation Prize of the German Economy 
 חתימה:   
 
ג'פרי פרסטון "ג'ף" בזוס (באנגלית: Jeffrey Preston "Jeff" Bezos; נולד ב-12 בינואר 1964) הוא יזם, ומיליארדר אמריקאי. מייסד, יו"ר הדירקטוריון ולשעבר נשיא ומנכ"ל של חברת אמזון. נכון לדצמבר 2024 הונו מוערך בכ-240.8 מיליארד דולר.
ביוגרפיה

בזוס נולד בשם ג'פרי פרסטון יורגנסן (Jeffrey Preston Jorgensen) באלבקרקי, ניו מקסיקו שבארצות הברית. הוריו הם טד יורגנסן, לוליין בקרקס, וג'קי גייס, שילדה אותו כשהייתה בת 16. נישואי הוריו נמשכו מעט למעלה משנה. משפחתהּ של אימו התיישבה בטקסס ובמשך הזמן רכשה חווה בת 101,000 דונם בקוטולה. סבו מצד אמו היה המנהל האזורי של הוועדה לאנרגיה אטומית של ארצות הברית באלבקרקי. הוא הקדים לפרוש לגמלאות ובילה בחווה זמן רב עם נכדו, ששהה שם בקייצים רבים ועבד איתו. כבר בצעירותו הפגין בזוס כישרון מכני מרשים: כפעוט ניסה לפרק את העריסה שלו עם מברג. כשהיה בן חמש נישאה אמו בשנית, הפעם למיגל בזוס. מיגל נולד בקובה, וכשהיה בן 15 היגר לארצות הברית לבדו. הוא למד באוניברסיטת אלבקרקי, התחתן ואימץ את ג'ף כבנו החוקי. לאחר הנישואים עברה המשפחה ליוסטון שבטקסס, ומיגל החל לעבוד כמהנדס באקסון מוביל. מיגל בזוס העניק לבנו המאומץ חינוך ליברטריאני הסולד ממעורבות ממשלתית בחייו הפרטיים והכלכליים של האזרח.[דרוש מקור]
בזוס גילה עניין רב בתחומי המדע. הוא התקין אזעקה חשמלית על מנת להרחיק את אחיו הקטנים מחדרו. הוא הסב את המוסך של הוריו למעבדה לפרויקטים מדעיים. המשפחה עברה למיאמי שבפלורידה, ובעת לימודיו בתיכון, השתתף ב-Student Science Training Program שהתקיימה באוניברסיטת פלורידה, וזכה ב-1982 ב-Silver Knight Award.
בזוס החל ללמוד באוניברסיטת פרינסטון והתכוון ללמוד פיזיקה, אך במהרה עבר לתחום המחשבים האהוב עליו, וב-1986 סיים בהצטיינות יתרה תואר ראשון בהנדסת חשמל ובמדעי המחשב והיה חבר אחוות פי בטא קפא.
על פי דירוג "פורבס", ביולי 2021 היה בזוס האיש העשיר בעולם, עם הון של מעל 212 מיליארד דולר.
קריירה

לאחר סיום לימודיו עבד בזוס בוול סטריט בתחום מדעי המחשב. לאחר מכן עבד על הקמת רשת לסחר בינלאומי לחברה שנודעה בשם פיטל (Fitel). מקום עבודתו הבא היה Bankers Trust, שם התקדם לדרגת סגן נשיא בגיל 28. בהמשך עבד בתחום מדעי המחשב גם בחברת ניהול ההשקעות הבינלאומית D. E. Shaw & Co., שנוסדה בארצות הברית.
קריירה > אמזון

בזוס הקים את אמזון ב-1994 לאחר שכתב את התוכנית העסקית שלה בנסיעה מחוף לחוף מניו יורק לסיאטל. בתחילה הקים בזוס את אמזון, החברה שהפכה אותו לאחד מיזמי ה.com הבולטים ולמיליארדר, במוסך שלו.
משכורתו החודשית כמנכ"ל בשנת 2010 הייתה 81,840 דולר, כשלכך התווספה עלות אבטחתו האישית בסך כ-1.6 מיליון דולר. לפני גרושיו החזיק ב-16% ממניות אמזון.
בזוס ידוע בנטייתו להקדיש תשומת לב מרבית לפרטים עסקיים. הוא תואר על ידי אתר האינטרנט Portfolio.com כ"טייקון חסר דאגות שבעת ובעונה אחת הוא גם "מיקרו-מנהל" ידוע לשמצה העוקב מקרוב ומבקר את עבודת הכפיפים לו... מנהל הרוצה לדעת הכול, החל מזוטות חוזה ועד כיצד הוא מצוטט בכל ההודעות לעיתונות שמפרסמת אמזון".
ב-2 בפברואר 2021 הודיע בזוס על פרישתו הקרובה מתפקידו כמנכ"ל אמזון, ומעבר לתפקיד יושב ראש החברה. ב-5 ביולי 2021 סיים את כהונתו כמנכ"ל והוחלף בידי אנדי ג'אסי.
קריירה > בלו אוריג'ין

בשנת 2000 ייסד בזוס את חברת האווירונאוטיקה "בלו אוריג'ין" (Blue Origin) שמטרתה לאפשר שיגורים פרטיים של בני אדם לחלל. החברה נחשפה לציבור רק כשש שנים לאחר שנוסדה, כאשר רכשה שטח אדמה גדול במערב טקסס, לצורך הקמת מתקן לניסיון ולשיגור החללית. ב-2011 אמר בזוס בראיון כי ייסד את החברה על מנת "לאפשר לכל אחד לטוס לחלל" וכי החברה מחויבת להקטין את העלות ולהגדיל את הבטיחות של טיסה כזאת. במאי 2017 מכר בזוס מניות אמזון בסך 940 מיליון דולר, לשם מימון המיזם.
קריירה > רכישת הוושינגטון פוסט

ב-5 באוגוסט 2013 הודיע בזוס על רכישת העיתון וושינגטון פוסט תמורת 250 מיליון דולר מהונו הפרטי.
קרן כדור הארץ של בזוס

בפברואר 2020 בזוס הקים קרן מלחמה בשינוי האקלים, והודיע בחשבון האינסטגרם שלו שהשקיע בקרן 10 מיליארד דולר. הקרן תסייע למדענים ופעילי איכות הסביבה למצוא דרכים לצמצום שינוי האקלים.
הכרה

ב-1999 נבחר בזוס לאיש השנה של המגזין טיים. ב-2008 נבחר על ידי U.S. News & World Report לאחד מטובי המנהיגים של אמריקה. באותה השנה גם הוענק לו תואר דוקטור לשם כבוד בתחומי הטכנולוגיה והמדע מאוניברסיטת קרנגי מלון. ב-4 באפריל 2012 נבחר על ידי פורבס למנכ"ל הטוב ביותר בארצות הברית לאחר שהניב לבעלי המניות של החברה תשואה שנתית ממוצעת של 36% מאז 1998. ביולי 2017 דורג לראשונה על ידי מגזין פורבס כאדם העשיר בתבל, עם הון של למעלה מ-90 מיליארד דולר, ביולי 2018 נאמד הונו ב-137 מיליארד דולר.
בזוס אף חבר בקבוצת בילדרברג ולקח חלק בכנס שקיימה הקבוצה בסנט מוריץ, שווייץ ב-2011.
חיים אישיים

בזוס נישא למקנזי סקוט בשנת 1993 ולזוג ארבעה ילדים. בינואר 2019 הודיעו השניים על כוונתם להתגרש. על פי הסכם הגירושים של הזוג בזוס, תקבל מקנזי בזוס רבע ממניותיו של ג'ף בזוס באמזון, חלק ששוויו 35.6 מיליארד דולר. זכויות ההצבעה בגין חלק זה יישארו בידי ג'ף בזוס. זכויות הזוג בעיתון וושינגטון פוסט ובחברת בלו אוריג'ין נותרו במלואן בידי ג'ף בזוס. גם לאחר חלוקת רכוש זו נותר ג'ף בזוס האיש העשיר בעולם, עם הון של כ-110 מיליארד דולר.
במקביל להליך הגירושים שלו, נחשף במגזין National Enquirer כי כבר מספר חודשים שבזוס מנהל רומן עם אשת התקשורת לורן סאנצ'ז. בפברואר 2019, טען בזוס כי National Enquirer מנסה לסחוט אותו בעקבות פרסום פרטים אודות מערכת היחסים שלו עם סאנצ'ז. בזוס טען כי המגזין איים לפרסם תמונות אינטימיות אם לא יפסיק את החקירה שלו בנושא דליפת המידע. בתגובה פרסם בזוס מכתב גלוי המאשים את בעלי המגזין בסחיטה, אך AMI[דרושה הבהרה] דחתה את טענות הסחיטה וטענה כי פעלה באופן עיתונאי לגיטימי.
במאי 2023, בזוס ולורן סאנצ'ז פרסמו כי הם מאורסים.
בבעלותו היאכטה הגדולה בעולם, הקרויה Y721, שעלותה מוערכת ביותר מחצי מיליארד דולר.
לקריאה נוספת

איילת כרמל, תיק אישי: 40 טייקונים בינלאומיים, ידיעות אחרונות - ספרי חמד - גלובס, 2006. עמ' 54–58
בראד סטון, החנות שיש בה הכל: ג'ף בזוס ועלייתה של אמזון, מטר - הוצאה לאור, 2014
Invent & Wander - מחשבות והמצאות: אסופת כתביו של המייסד האגדי של אמזון, ג'ף בזוס, הוצאת מטר, 2022
הערות שוליים

↑  Jeff Bezos, Forbes, 8 December 2024
↑  Forbes, The real time billionaires list
↑  סופי שולמן, אמזון: ג'ף בזוס פורש מתפקיד המנכ"ל; הרווח הנקי ברבעון - כפול מהתחזית, באתר כלכליסט, 2 בפברואר 2021
↑  מנכ"ל אמזון החדש יקבל מניות בשווי 214 מיליון דולר, באתר כלכליסט, 3 ביולי 2021
↑  ג'ף בזוס מכר מניות אמזון בשווי של כמעט מיליארד דולר, באתר כלכליסט, 5 במאי 2017
↑   רויטרס, ג'ף בזוס, מייסד אמזון, רוכש את "וושינגטון פוסט" ב-250 מיליון דולר, באתר TheMarker‏, 6 באוגוסט 2013
↑  Elizabeth Weise, Jeff Bezos will spend $10 billion of his own money to go after climate change, USA TODAY (באנגלית)
↑  Jeffrey Preston Bezos: 1999 PERSON OF THE YEAR, באתר www.time.com, 27 בדצמבר 1999
↑  America's Best Leaders: Jeff Bezos, Amazon.com CEO, 19 בנובמבר 2008, באתר www.usnews.com
↑  Jeff Bezos Reveals His No. 1 Leadership, george anders, באתר Forbes.com,‏ 4 באפריל 2012
↑  סוכנויות הידיעות, ג'ף בזוס עקף את ביל גייטס ונהפך לאיש העשיר בעולם, באתר הארץ, 27 ביולי 2017
↑   סוכנויות הידיעות, פי 100 ממלכת אנגליה: מקנזי בזוס בדרך ליהפך לאשה העשירה בהיסטוריה, באתר TheMarker‏, 10 בינואר 2019
↑   סוכנויות הידיעות, האיש העשיר בעולם מתגרש - ומודיע על זה בטוויטר, באתר TheMarker‏, 9 בינואר 2019
↑  ג'ף בזוס יעניק רבע ממניותיו באמזון לגרושתו מקנזי, באתר ynet, 4 באפריל 2019
↑   הסכם הגירושים היקר בהיסטוריה נחשף: בזוס ישמור 75% ממניותיו באמזון, באתר TheMarker‏, 4 באפריל 2019
↑  Sarah Jackson, Jeff Bezos and his girlfriend Lauren Sanchez are engaged. Here's a timeline of their relationship., Business Insider (באנגלית אמריקאית)
↑  X, What Jeff Bezos’ intimate-message breach teaches us about digital security, Los Angeles Times, ‏2019-02-09 (באנגלית אמריקאית)
↑  "Jeff Bezos Accuses National Enquirer of 'Extortion and Blackmail'" (באנגלית). נבדק ב-2024-12-25.
↑  Paige Leskin, Bani Sapra, Jeff Bezos' nudes were reportedly leaked when his girlfriend Lauren Sanchez sent them to her brother, in a new twist to the dramatic saga — here's everything we know so far, Business Insider (באנגלית אמריקאית)
↑  "Jeff Bezos Walks Through a One-Way Door, Opening a New Age for Amazon". Bloomberg.com (באנגלית). 2021-02-03. נבדק ב-2024-12-25.
↑  Chloe Melas,Alli Rosenbloom, Jeff Bezos and Lauren Sánchez are engaged, CNN, ‏2023-05-22 (באנגלית)
↑   סוכנויות הידיעות, היאכטה של ג'ף בזוס כה גדולה, שתהיה לה יאכטה משל עצמה, באתר TheMarker‏, 8 במאי 2021
| --- | --- |
בקרת זהויות :  NLI: 987007518717205171  PLWABN: 9810543228105606  BIBSYS: 1585570378020  BNE: XX6117059  BnF: cb14409568k (data)  CiNii: DA19644927  GND: 122367227  ICCU: BCTV000602  ISNI: 0000 0001 0948 3211  LCCN: n99280137  LNB: 000249260  NDL: 001121324  NKC: xx0189631  NLK: KAC201961619  RERO: 02-A023948178  SUDOC: 165841699  VIAF: 1808007   WorldCat (עם VIAF): 1808007
סמבוקה

| --- | --- |

 סוג:  משקאות אניס 
 אחוז אלכוהול:  40 
 מוצא:  איטליה 
 
סמבוקה מולינרי בלהבות
סמבוקה (באיטלקית: Sambuca) הוא משקה אלכוהולי איטלקי בטעם אניס, לרוב בצבע שקוף. קיימת סמבוקה שחורה בטעם ליקריץ או קפה וסמבוקה אדומה. לרוב, הסמבוקה מכילה 42% אלכוהול בנפח.
האגדה מספרת שכשבחורה הייתה מביאה את בחיר ליבה אל הוריה, הם היו סועדים יחדיו.
בסוף הארוחה אֵם המשפחה הייתה מגישה סמבוקה. אם האב קיבל את המשקה עם שלושה פולי קפה (סימן לשילוש הקודש: האב, הבן ורוח הקודש) סימן שהאם נתנה את אישורה.
מרכיבים

הסמבוקה מכילה שמנים אתריים המופקים מכוכבי אניס, אשר מעניקים טעם מודגש למשקה. לשמנים מוסיפים כוהל, תמיסת סוכר וחומרי טעם וריח.
הגשה

סמבוקה מגישים בכוס קורדיאל. מציפים בפנים 3 פולי קפה ומציתים.
הערות שוליים

↑  גיא גיסר‏, סמבוסק תבקשו במקום אחר, באתר וואלה, 8 ביולי 2004
| משקאות חריפים |
| --- | --- | --- |
| כוהל | אתנול • ההיסטוריה של האלכוהול • השפעות בריאותיות של צריכת אלכוהול • פרסום אלכוהול • תרבות שתייה • נזקי האלכוהול • שכרות • חמרמורת • אלכוהוליזם • אפריטיף • דיז'סטיף |  |
| טעימת יין וטעימת בירה | אוצר יין • אוצר בירה |  |
| הפקה | בישול • זיקוק אלכוהול • הכנת יינות • אבקת אלכוהול |  |
| משקאות מותססים | בירה (סוגי בירה, מותגי ויצרני בירה) • יין (סוגי יין) • סיידר • סאקה • חואנגג'יו • אחרים: באסי • קומיס • תמד • פאלק • סאטי • גוקי ג'יו |  |
| קוקטיילים | אלכופופ •  קוקטיילים של בירה • סוגי קוקטיילים • משקאות בוערים • שוטים • קוקטיילי יין • יין מתובל |  |
| משקאות מזוקקים וליקרים (לפי מרכיב/מתבל) | משקאות מזוקקים וליקרים (לפי מרכיב/מתבל) |  |
| פירות | ענבים/אחר: ברנדי • קוניאק • פיסקו • שנאפס • ראקיו ♦ פומאס: גראפה • אורוג'ו • זיווניה • טסיקודיה • טסיפורו ♦ שזיף: סלו ג'ין • סליבוביץ' • צויקה ♦ דובדבן: שרי הרינג • קירשווסר • וישניווקה • וישניאק ♦ תפוח: אפלג'ק • קלבדוס ♦  קוקוס: ערק • מליבו ♦ לימון: ליקר לימון • לימונצ'לו ♦ משמש: אמרטו |  |
| דגנים | תפוח אדמה: וודקה • אקוואויט • ברנווין ♦ תירס: בורבון • ויסקי תירס • טנסי ויסקי ♦  דורה:  באיג'יו (קאוליאנג) ♦ אורז: באיג'ו אורז • סוג'ו • אוואמורי ♦ שעורה: ויסקי סקוטי • ויסקי אירי • ויסקי יפני  ♦ שיפון: ויסקי שיפון ♦ דגנים שונים: ג'ין • שוכו • וודקה • ויסקי • ויסקי קנדי |  |
| אניס | אבסינת • ערק • אוזו • ראקי • פאסטיס • סמבוקה • מאחיה • ריכרד |  |
| שונות | דבש: קרופניק • בארנייגר • דרמבוי • גלייבה • אייריש מיסט • תמד ♦ שמנת: אייריש קרים • שרידאנס ♦ ביצים: אדבוקט ♦ קנה סוכר/דבשה: רום • קשאסה • אגוארדיינטה • פאלרנאם • גוארמו • סקו הרריירנו ♦ אגבה: טקילה • מסקל  ♦  עשבים שונים: ביטרס • יגרמייסטר • שארטרז |  |

ערך זה הוא קצרמרבנושא משקאות. אתם מוזמנים לתרום לוויקיפדיה ו.
טורנדו על קנזס

| --- | --- |

 מידע כללי
 צייר:  ג'ון סטיוארט קארי 
 תאריך יצירה:  1929
 טכניקה וחומרים:  קנבס, צבע שמן 
 ממדים בס"מ
 רוחב:  153.35 סנטימטר
 גובה:  117.5 ס״מ 
 נתונים על היצירה
 מיקום:  מוסקגון, מישיגן
 
טורנדו על קנזס (או בפשטות: ”הטורנדו“; באנגלית: Tornado over Kansas) הוא ציור שמן על קנבס משנת 1929 של הצייר האֲזוֹרָני האמריקאי ג'ון סטיוארט קרי. הוא מתאר סצנה דרמטית שבה משפחה בורחת למחסה כשסופת טורנדו מתקרבת לחווה שלה, ומקביל בקומפוזיציה שלו לציורו של קרי ”הטבלה בקנזס“ מ־1928.
מאמינים כי ביצירתו, הושפע האמן מאמנות הבארוק ומתצלומים של סופות טורנדו. הוא פיתח פחד מאסונות טבע ויראת שמיים כבר בילדותו, ושניהם ניכרים בציור.
לאחר פרסומה לראשונה ב־1930, ”טורנדו על קנזס“ נחשבת ליצירה אֲזוֹרָנית ראויה לציון, אך ילידי קנזס לא אהבו את בחירת אזורם כמקום התרחשות האירוע שבציור. הציור אומנם זכה בפרסים, והיו ששיבחו אותו, אולם אחרים ביקרו את סגנון הציור של קרי כחובבני. עבודתו של קרי ספגה ביקורת מצד הציירים העכשוויים סטיוארט דייוויס ותומאס הארט בנטון, ואף צוינו שגיאות טכניות ביצירה.
"טורנדו על קנזס" נמנית בין יצירותיו של קרי המתארות אסונות טבע בקנזס, ובהן גם הציור ”אחרי הטורנדו“ מ־1930 ו”הטורנדו“ – הדפס אבן מ־1932. הציור הופיע במאמרים שפורסמו במגזינים שונים, לרבות ”טיים“ ו”לייף“. זוהי אחת היצירות הידועות ביותר של קרי. החל מ־1935 מוצג הציור במוזיאון מוסקגון לאמנות.
קומפוזיציה

בציור ”טורנדו על קנזס“, המכונה לעיתים רק בשם ”הטורנדו“, נראה טורנדו המגיע אל ביתה של המשפחה מקצה האופק, כשבני המשפחה נסים אל תוך מקלט הסערה (אנ'), והאם מחזיקה בידיה את בנה התינוק. בסמוך לה נראה אב המשפחה, המאיץ בילדיו לנוס אל עבר המקלט. תשומת ליבם של שני הבנים מוסחת על ידי בעלי החיים שהם נושאים עימם, האחד נושא עליו חתול שחור והשני שֶׁגֶר של כלבלבים, כשאם הכלבים (הכלבה הלבנה עם הכתמים החומים) משגיחה מקרוב. בנוסף, ניתן להבחין בסוסים מבוהלים הנסים מהאורווה שבקצה הימני של הציור. בלב הכאוס המתחולל מסביב, התרנגול הלבן מתבונן בסקרנות בבני המשפחה, אך לא זז ממקומו.
הציור זוכה להערכה בקרב קהילת חובבי האמנות בעיקר בזכות הדיוק הפיזי שהושג על ידי קרי, הישג שנזקף לחשיפתו של קרי למאורע: מעריכים כי מדובר בתצלומים שצפה בהם, או בעדויות ששמע ממקור ראשון. לעומת זאת, היסטוריונית האמנות לורן קרויז (Lauren Kroiz) טענה שישנן בעיות קומפוזיציה בציור. למשל, מיקום הבן עם החתול מימין למדרגות מצביע על כך שהילד בורח מכיוון האורוות, ולא מכיוון הבית, היכן שהגיוני שהחתול יימצא. כמו כן, מכל המים שתחת המרזב עולה על גדותיו, אך שאר הפריטים בציור נראים יבשים לחלוטין. בנוסף, לכל הדמויות יש צל, מלבד לאם המשפחה.
הציור מתואר כדוגמה אופיינית לסוגת האֲזוֹרָנוּת: חוקרי אמנות באמצע שנות ה־30 של המאה ה־20 תיארו את הציור כדוגמה לחיים באזורים הכפריים של המערב התיכון. הציור מתאר באופן ישיר את ערש הולדתו של קרי, השונה מאופן הציור שהיה מקובל באותו זמן באירופה. על פי מאמר שהתפרסם במגזין ”טיים“ ב־1934 נטען כי הציור מאופיין כסוגת אֲזוֹרָנוּת.